PMIndiaData/PMIndiaSum huggingface dataset:
‘నా మిత్రుడు, ఆబే సాన్’ – శ్రీ శింజో ఆబే కు శ్రద్ధాంజలిని ఘటించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ జపాన్ పూర్వ ప్రధాని శ్రీ శింజో ఆబే కు భావగర్భితమైన శ్రద్ధాంజలి ని అర్పించారు. ప్రధాన మంత్రి ఒక ట్వీట్ తరువాత మరొక ట్వీట్ లలో ఏమన్నారంటే – ‘‘శ్రీ ఆబే కన్నుమూత తో, జపాన్ మరియు ప్రపంచం ఒక గొప్ప దూరాలోచనపరుడి ని కోల్పోయాయి. మరి, నేనేమో ఒక ప్రియ మిత్రుడి ని కోల్పోయాను. నా మిత్రుడు ఆబే సాన్ కు ఇదే శ్రద్ధాంజలి..’’ ‘‘నేను మొట్టమొదటి సారి ఆబే సాన్ ను 2007వ సంవత్సరం లో కలుసుకొన్నాను. అప్పటి నుంచి మేం ఎన్నో మరవరాని చర్చలు జరిపాం. వాటిలో ప్రతి ఒక్క దానిని నా మది లో పదిలపరచుకొంటాను. ఆబే సాన్ భారతదేశం– జపాన్ సంబంధాల ను శక్తియుక్తం గా మలచారు. న్యూ ఇండియా తన వృద్ధి ని త్వరితం చేసుకొంటున్న కాలం లో జపాన్ చేదోడు గా ఉండేటట్టు ఆయన చూశారు.’’ ‘‘ప్రపంచ నాయకత్వం విషయానికి వస్తే, ఆబే సాన్ తన కాలాని కంటే ముందటి ఆలోచనలు చేసే వారు అనాలి. క్వాడ్ గాని, ఆసియాన్ నాయకత్వం లోని విభిన్నమైన వేదిక లు గాని, ఇండో పసిఫిక్ మహాసముద్రాల కార్యక్రమం గాని, ఆసియా–ఆఫ్రికా గ్రోథ్ కారిడర్ గాని కోఎలిశన్ ఫార్ డిజాస్టర్ రిజిలియంట్ ఇన్ ఫ్రాస్ట్రక్చర్ గాని.. ఇవి అన్నీ కూడాను ఆయన యొక్క బహుమూల్యమైనటువంటి తోడ్పాటు ల తో ప్రయోజనాల ను పొందాయి.’’
మాజీ ప్రధానమంత్రి డాక్టర్ మన్మోహన్ సింగ్ జన్మదినం సందర్భంగా శుభాకాంక్షలు తెలిపిన ప్రధానమంత్రి

మాజీ ప్రధాని డాక్టర్ శ్రీ మన్మోహన్ సింగ్ జన్మదినం నేపథ్యంలో ప్రధానమంత్రి శ్రీ నరేంద్ర మోదీ ఆయనకు శుభాకాంక్షలు తెలియజేశారు. ఈ మేరకు ఒక ట్వీట్ ద్వారా పంపిన సందేశంలో “మన మాజీ ప్రధాని డాక్టర్ మన్మోహన్ సింగ్ గారికి జన్మదిన శుభాకాంక్షలు. ఆయన ఆయురారోగ్యాలతో దీర్ఘకాలం జీవించాలని నేను ప్రార్థిస్తున్నాను” అని ప్రధానమంత్రి పేర్కొ న్నారు.
రేపు రాజ‌స్థాన్ లో ప‌ర్య‌టించ‌నున్న ప్ర‌ధాన మంత్రి; అనేక ప్ర‌ధాన హైవే ప‌థ‌కాల‌కు ప్రారంభోత్స‌వం

ప్ర‌ధాన మంత్రి శ్రీ న‌రేంద్ర మోదీ రేపు రాజ‌స్థాన్ లోని ఉద‌య్‌పుర్ లో ప‌ర్య‌టించ‌నున్నారు. ఆయ‌న అనేక ప్ర‌ధాన హైవే ప్రాజెక్టుల‌కు పునాది రాయి వేస్తారు. ఈ ప‌థ‌కాల మొత్తం వ్య‌యం 15,000 కోట్ల రూపాయ‌ల‌కు మించి ఉండగలద‌ని అంచ‌నా. ప్రారంభోత్స‌వం జ‌రుపుకోనున్న ప‌థ‌కాల‌లో కోటా వ‌ద్ద చంబ‌ల్ న‌ది మీద 6 దారుల లోహపు గొలుసులతో కూడిన వంతెన; ఎన్‌హెచ్‌-8 లో గోమ‌తి చౌరాహా – ఉద‌య్‌పుర్ సెక్ష‌న్‌ను 4 దారుల అభివృద్ధిప‌ర‌చ‌డం మరియు ఎన్‌హెచ్‌-758 లో రాజ్‌స‌మంద్ – భీల్‌వాడా సెక్ష‌న్‌ను 4 దారుల మార్గంగా అభివృద్ధిప‌ర‌చ‌డం వంటివి భాగంగా ఉన్నాయి. శంకుస్థాపన జరుగనున్న ముఖ్యమైన పథకాలలో జయ్ పుర్ రింగ్ రోడ్డు కూడా ఒకటిగా ఉంది. అలాగే, ప్ర‌ధాన మంత్రి శ్రీ న‌రేంద్ర మోదీ ఈ సంద‌ర్భంగా స‌భికుల‌ను ఉద్దేశించి ప్ర‌సంగిస్తారు. ప్ర‌ధాన మంత్రి ఆ త‌రువాత ఉద‌య్‌పుర్ లో ప్ర‌తాప్ గౌర‌వ్ కేంద్రాన్ని సంద‌ర్శిస్తారు. ఈ కేంద్రం మేవాడ్ రాజ్యానికి చెందిన ప్ర‌సిద్ధ రాజు మ‌హారాణా ప్ర‌తాప్ జీవితాన్ని గురించి, శౌర్యం గురించి, ఆయ‌న సాధించిన విజ‌యాలను గురించి వివిధ ప్ర‌ద‌ర్శిత వ‌స్తువుల ద్వారా చాటిచెప్తుంది.
ఫాస్ట్ రిటైలింగ్ కంపెనీ లిమిటెడ్ యొక్క చైర్ మన్, ప్రెసిడెంట్ మరియు సిఇఒ శ్రీ తదాశీ యానాయి తో సమావేశమైనప్రధాన మంత్రి

ప్రధాన మంత్రి శ్రీ నరేంద్ర మోదీ యూనీక్లో కు మాతృ సంస్థ అయినటువంటి ఫాస్ట్ రిటేలింగ్ కంపెనీ లిమిటెడ్ చైర్ మన్, ప్రెసిడెంట్ మరియు సిఇఒ శ్రీ తదాశీ యానాయి తో టోక్యో లో ఈ రోజు న సమావేశమయ్యారు. ఈ సమావేశం లో వారు భారతదేశం లో శరవేగం గా వృద్ధి చెందుతున్న వస్త్రాల మరియు దుస్తుల బజారు మరియు భారతదేశం లో టెక్స్ టైల్ ప్రాజెక్టు ల కోసం తీసుకు వచ్చినటువంటి ఉత్పత్తి తో ముడిపెట్టిన ప్రోత్సాహకం (పిఎల్ఐ) పథకం లో భాగం గా అందివస్తున్న పెట్టుబడి అవకాశాల పై చర్చించారు. వారు పారిశ్రామిక అభివృద్ధి, మౌలిక సదుపాయాల కల్పన, పన్నుల విధానం మరియు శ్రమబలం రంగాలు సహా భారతదేశం లో విదేశీ పెట్టుబడిదారుల కు వ్యాపారాన్ని చేయడం లో సౌలభ్యాని కి సంబంధించినటువంటి వివిధ సంస్కరణల ను గురించి కూడా చర్చించారు. వస్త్రాల ఉత్పత్తి కి ఒక ప్రముఖ కేంద్రం గా మారాలని భారతదేశం తలపెట్టిన యాత్ర లో, మరీ ముఖ్యం గా టెక్స్ టైల్ మేన్యుఫాక్చరింగ్ లో సాంకేతిక విజ్ఞానం ఉపయోగం లో యూనీక్లో మరింత ఎక్కువ భాగస్వామ్యాన్ని వహించాలి అంటూ ప్రధాన మంత్రి ఆహ్వానం పలికారు. వస్త్ర రంగాన్ని మరింత గా పటిష్ట పరచడం లక్ష్యం గా ప్రారంభించినటువంటి పిఎమ్-మిత్ర పథకం లో కూడాను పాలుపంచుకోవలసింది గా కూడాను యూనీక్లో ను ప్రధాన మంత్రి ఆహ్వానించారు.
సుశాంత్ సింహ్ రాజ్ పూత్ మృతి కి సంతాపం తెలిపిన ప్ర‌ధాన మంత్రి

సుశాంత్ సింహ్ రాజ్ పూత్ మృతి పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘సుశాంత్ సింహ్ రాజ్ పూత్.. ఒక ప్రతిభావంతుడైనటువంటి యువ నటుడు చాలా త్వరగా నిష్క్రమించారు. ఆయన అటు టెలివిజన్ లో, ఇటు చలనచిత్రాల లో మిన్న గా రాణించారు. వినోద జగతి లో ఆయన యొక్క ఉన్నతి ఎందరికో ప్రేరణనిచ్చింది; ఆయన అనేకమైనటువంటి స్మరణీయ ప్రదర్శనల ను మనకు అందించి వెళ్లిపోయారు. ఆయన కన్నుమూత తో కలత చెందాను. ఆయన కుటుంబం యొక్క మరియు ఆయన ను అభిమానించే వారి యొక్క శోకం లో నేను పాలుపంచుకొంటున్నాను. ఓమ్ శాంతి’’ అని ఒక సందేశం లో ప్రధాన మంత్రి పేర్కొన్నారు.
అవికానగర్‌లోని కేంద్రీయ గొర్రెలు, మరియు ఉన్ని పరిశోధనా సంస్థకు చెందిన 50 ఎకరాల భూమిని పశు చికిత్సల విశ్వవిద్యాలయం మరియు శిక్షణ, పరిశోధన కేంద్రం ఏర్పాటు కోసం రాజస్థాన్ ప్రభుత్వానికి బదలాయించడం

రాజస్థాన్ లోని టోంక్ జిల్లా మాల్ పురా తహశీల్ పరిధిలో అవికానగర్‌లో నెలకొన్న సెంట్రల్ షీప్ అండ్ వూల్ రిసర్చ్ ఇన్ స్టిట్యూట్ (సి ఎస్‌ డబ్ల్యు ఆర్ ఐ) కి చెందిన 50 ఎకరాల స్థలాన్ని పశు చికిత్సల విశ్వవిద్యాలయం మరియు శిక్షణ, పరిశోధన కేంద్రం ఏర్పాటు కోసం రాజస్థాన్ ప్రభుత్వానికి ఉచితంగా బదిలీ చేసేందుకు కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన శ్రీ నరేంద్ర మోదీ అధ్యక్షత వహించారు. ఈ పశు చికిత్సల విశ్వవిద్యాలయం మరియు శిక్షణ, పరిశోధన కేంద్రాన్ని బీకానేర్ లో ఉన్న రాజస్థాన్ యూనివర్సిటీ ఆఫ్ వెటరినరి అండ్ ఏనిమల్ సైన్సెస్ ఆధ్వర్యంలో ఏర్పాటు చేయనున్నారు. పైన పేర్కొన్న ప్రయోజనం నెరవేరడానికి మాత్రమే ఈ భూమిని ఉపయోగిస్తామని రాజస్థాన్ ప్రభుత్వం వాగ్దానం చేస్తే భూమి బదిలీ జరుగుతుంది. రాజస్థాన్ లో పశు చికిత్సలు, ఏనిమల్ సైన్స్ రంగాలలో పరిశోధనలు నిర్వహించడానికి కావలసిన సాంకేతిక పరమైన మద్దతును సి ఎస్‌ డబ్ల్యు ఆర్ ఐ/ ఐసిఎఆర్ లు ( ఎటువంటి ఆర్థిక ప్రమేయం లేకుండా ) అందజేయనున్నాయి. ఒకవేళ శిక్షణ కేంద్రం భవిష్యత్తులో కొనసాగని పక్షంలో పైన పేర్కొన్న 50 ఎకరాల భూమిని అప్పటికి ఏర్పాటైన మౌలిక సదుపాయాలు సహా ఉచితంగా వెటరినరి, ఏనిమల్ సైన్స్ లో పరిశోధనల కోసం సి ఎస్‌ డబ్ల్యు ఆర్ ఐ కి తిరిగి ఇచ్చివేస్తారు. అవికానగర్‌లో ఈ కేంద్రాన్ని ఏర్పాటు చేయటం సి ఎస్‌ డబ్ల్యు ఆర్ ఐ కి, యూనివర్సిటీకి మధ్య సమన్వయాన్ని పరస్పర ప్రయోజనాలు చేకూరే విధంగా బలోపేతం చేయగలదు. గ్రామీణ ప్రజలకు, ముఖ్యంగా మహిళలకు జీవనోపాధి పరంగా భద్రతను పెంపొందించుకోవడానికి ఈ కేంద్రం తగిన శిక్షణను ఇచ్చి, తద్వారా వారి సాధికారతకు, ప్రత్యేకించి మహిళల సశక్తీకరణకు, లింగ వివక్ష బారి నుంచి మహిళలు బయటపడి సమానావకాశాలను సాధించుకొనేందుకు సహాయపడగలదు. పైపెచ్చు, ఈ కేంద్రం పశుగణాల పెంపకం ద్వారా సంబంధిత ఉత్పత్తులతో పాటు లాభదాయకతను ఇబ్బడిముబ్బడి చేసేందుకు పర్యావరణ పరంగా అనుకూలమైన, మన్నికైన మరియు ప్రాంతాలవారీగా నిర్దిష్టమైన సాంకేతిక పరిజ్ఞానాల‌ను.. అదీ తక్కువ ఖర్చుతో.. అభివృద్ధి చేసి చూపించగలదు.
సౌరాష్ట్ర ప‌టేల్ క‌ల్చ‌ర‌ల్ స‌మాజ్ యొక్క అంత‌ర్జాతీయ స‌మ్మేళనాన్ని ఉద్దేశించి వీడియో కాన్ఫ‌రెన్స్ మాధ్య‌మం ద్వారా ప్ర‌సంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ సౌరాష్ట్ర ప‌టేల్ క‌ల్చ‌ర‌ల్ స‌మాజ్ యొక్క 8వ అంత‌ర్జాతీయ స‌మ్మేళనాన్ని ఉద్దేశించి వీడియో కాన్ఫ‌రెన్స్ మాధ్య‌మం ద్వారా ఈ రోజు ప్ర‌సంగించారు. ఈ సంవ‌త్స‌రం సౌరాష్ట్ర ప‌టేల్ క‌ల్చ‌ర‌ల్ స‌మాజ్ యొక్క అంత‌ర్జాతీయ స‌మ్మేళనం అమెరికా సంయుక్త రాష్ట్రాల లోని కాలిఫోర్నియా లో జ‌రుగుతోంది. ప్ర‌వాస భార‌తీయుల, మ‌రీ ముఖ్యంగా సౌరాష్ట్ర ప‌టేల్ స‌ముదాయం యొక్క కృషి ని ప్ర‌ధాన మంత్రి ప్రశంసిస్తూ, ఎన్ఆర్ఐ లు భార‌త‌దేశానికి ఎల్ల‌ప్ప‌టికీ గ‌ర్వ‌కార‌ణంగా నిలచార‌ని పేర్కొన్నారు. భార‌తీయ పాస్‌పోర్ట్ కు స‌ర్వ‌త్రా ఆద‌ర‌ణ ల‌భించే విధంగా వారి యొక్క ప్ర‌య‌త్నాలు ఉన్నాయ‌ని ఆయ‌న అన్నారు. ‘స్వ‌చ్ఛ్ భార‌త్’ వంటి ప్ర‌భుత్వ వివిధ ప‌థ‌కాలు దేశంలో ప‌ర్య‌ట‌క రంగానికి ద‌న్ను గా నిల‌చాయ‌ని ప్ర‌ధాన మంత్రి అన్నారు. ప్ర‌తి సంవ‌త్స‌రం క‌నీసం అయిదు విదేశీ కుటుంబాలు ‘భార‌త్ ద‌ర్శ‌న్’ కై భార‌త‌దేశం లో ప‌ర్య‌టించే విధంగా వారిలో ప్రేర‌ణ ను క‌లిగించాలని కూడా ఎన్ఆర్ఐ స‌ముదాయానికి ఆయ‌న విజ్ఞ‌ప్తి చేశారు. ఇలా చేస్తే ‘ఏక్ భార‌త్, శ్రేష్ఠ్ భార‌త్ అభియాన్’ యొక్క లక్ష్యాన్ని నెర‌వేర్చ‌డం లో, అంతిమంగా భార‌త‌దేశ ప‌ర్య‌ట‌క అభివృద్ధి కి ఒక గొప్ప ఉత్తేజాన్ని అందించడంలో ఓ కొత్త దారి ఏర్పడగలద‌న్నారు. మ‌హాత్మ గాంధీ గారు క‌ల‌లుగ‌న్న ‘స్వ‌చ్ఛ్ భార‌త్’ యొక్క సాఫల్యానికి ఎన్ఆర్ఐ లు ఏ విధంగా తోడ్పాటును అందించ‌వ‌చ్చో కూడా ఆయ‌న చెప్పుకొచ్చారు. అక్టోబ‌రు 2వ తేదీ మొద‌లుకొని మ‌హాత్మ గాంధీ 150వ జ‌యంతి ని భార‌త‌దేశం జ‌రుపుకోనుంద‌ని ప్ర‌ధాన మంత్రి వెల్ల‌డించారు. భార‌త‌దేశ‌పు ఉక్కు మ‌నిషి స‌ర్దార్ వ‌ల్ల‌భ్ భాయ్ ప‌టేల్ గారి పేరు తో న‌ర్మ‌ద న‌ది మీద ఒక బ్ర‌హ్మాండ‌మైన ఏక‌తా విగ్ర‌హాన్ని నిర్మిస్తున్న‌ట్లు, మ‌రి అది 2018 అక్టోబ‌రు 31 వ తేదీ నాటికి నిర్మాణాన్ని పూర్తి చేసుకోనున్న‌ట్లు ఆయ‌న వివరించారు. ఒకసారి ఈ ఏక‌తా విగ్ర‌హం యొక్క నిర్మాణం పూర్తి అయ్యిందంటే గ‌నుక‌ అది ప్ర‌పంచంలో కెల్లా అత్యంత ఎత్తైన విగ్ర‌హం అవుతుంది. జ‌న స‌మూహాన్ని ఉద్దేశించి శ్రీ న‌రేంద్ర మోదీ మాట్లాడుతూ, భార‌త‌దేశాన్ని ప్ర‌స్తుతం ప్ర‌పంచంలో ఒక ప్ర‌కాశ‌వంత‌మైన న‌క్ష‌త్రం గా ప‌రిగ‌ణిస్తున్నార‌న్నారు. ఇవాళ భార‌త‌దేశం పేరు స‌త్వ‌ర ఆర్థిక వృద్ధితోను, నిజాయ‌తీ తో కూడిన మరియు పార‌ద‌ర్శ‌క‌మైన పాల‌న‌ తోను ముడిపడింద‌ని ఆయ‌న అన్నారు. జిఎస్‌టి, ఇంకా అవినీతి పై క‌ఠిన చ‌ర్య‌ల వంటి కార్య‌క్ర‌మాలు ప్ర‌జ‌లు నిజాయ‌తీ తో వ్యాపారం చేయ‌డానికి స‌హ‌క‌రించాయి. ఈ కార్య‌క్ర‌మాలు గ‌డ‌చిన నాలుగు సంవ‌త్స‌రాల‌లో వ్యాపార నిర్వ‌హ‌ణ‌ ను స‌ర‌ళ‌త‌రం చేయ‌డానికి సంబంధించిన‌టువంటి స్థానాల‌ జాబితా లో భార‌త‌దేశం 42 అంచెలు ఎగ‌బాకేందుకు దోహ‌దం చేశాయ‌ని కూడా ఆయ‌న తెలిపారు. ఒక ‘న్యూ ఇండియా’ ను ఆవిష్క‌రించే స్వ‌ప్నాన్ని సాకారం చేసుకొనే దిశ‌గా కూడా కృషి చేయ‌వ‌ల‌సిందిగా ఎన్ఆర్ఐ స‌ముదాయానికి ప్ర‌ధాన మంత్రి విజ్ఞ‌ప్తి చేశారు.
హిందీ దినోత్సవం సందర్భంగా ప్రజలకు ప్రధానమంత్రి శుభాకాంక్షలు

హిందీ దినోత్సవం సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు. ‘‘ఏ సమాజమైనా తన విజ్ఞానం, సంస్కృతి, సంప్రదాయాలను భావితరాలకు సంక్రమింపేజేసే మాధ్యమమే భాష. ఈ దిశగా హిందీ భాషను సుసంపన్నం చేసేందుకు తమవంతు కృషిచేస్తున్న భాషావేత్తలు, హిందీ భాషాభిమానులకు హిందీ దినోత్సవం సందర్భంగా నా హృదయపూర్వక శుభాకాంక్షలు’’ అని ప్రధానమంత్రి అన్నారు.
మన దివ్యాంగసోదరీమణుల, దివ్యాంగ సోదరుల ధైర్యం మరియు కార్యసాధనల ను దివ్యాంగ జనుల అంతర్జాతీయదినం సందర్భం లో ప్రశంసించిన ప్రధాన మంత్రి

మన దివ్యాంగ దివ్యాంగ సోదరీమణుల, సోదరుల ధైర్యం మరియు కార్యసాధనల ను దివ్యాంగ జనుల అంతర్జాతీయ దినం సందర్భం లో ప్రధాన మంత్రి శ్రీ నరేంద్ర మోదీ ప్రశంసించారు. ప్రధాన మంత్రి అనేక ట్వీట్ లలో – ‘‘దివ్యాంగ జనుల అంతర్జాతీయ దినం నాడు నేను మన దివ్యాంగ సోదరీమణుల, మన దివ్యాంగ సోదరుల ధైర్యాన్ని, వారి కార్యసాధనల ను ప్రశంసిస్తున్నాను. మా ప్రభుత్వం దివ్యాంగ జనుల కు అవకాశాల ను కల్పించింది; ఇంకా వారిని ముందుకు పోయేటట్టు సమర్ధులను గా తీర్చిదిద్దడం కోసం అనేక కార్యక్రమాల ను చేపట్టింది.’’ ‘‘మా ప్రభుత్వం కూడా వారికి సదుపాయాల ను అందించడం పైన శ్రద్ధ తీసుకొంటున్నది, మరి అది ప్రముఖ కార్యక్రమాలు, ఇంకా తదుపరి తరం మౌలిక సదుపాయాల నిర్మాణం లో ప్రతిబింబిస్తున్నది. నేను దివ్యాంగ జనుల జీవనం లో సకారాత్మకమైనటువంటి మార్పు ను తీసుకు రావడం కోసం క్షేత్ర స్థాయి లో పాటుపడుతున్న వ్యక్తులు అందరి ని కూడాను మెచ్చుకొంటున్నాను.’’ అని పేర్కొన్నారు.
శ్రీ సి.ఎస్‌. శివ‌ళ్ళి క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

శ్రీ సి.ఎస్‌. శివ‌ళ్ళీ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. “క‌ర్నాట‌క మంత్రి శ్రీ సి.ఎస్‌. శివ‌ళ్ళి కుటుంబాని కి మ‌రియు మ‌ద్ధ‌తుదారుల‌ కు ఇదే నా సంతాపం. క‌ర్నాట‌క‌ కు శ్రీ శివ‌ళ్ళి అందించిన సేవ‌ల‌ కు గాను ఆయన ను స్మ‌రించుకోవ‌డం జ‌రుగుతుంది. ఆయ‌న ఆత్మ కు శాంతి ల‌భించు గాక” అని ఒక సందేశం లో ప్ర‌ధాన మంత్రి పేర్కొన్నారు.
యు.కె. లోని గ్లాస్గో లో సి.ఓ.పి-26 సందర్భంగా నేపాల్ ప్రధానమంత్రితో సమావేశమైన – ప్రధాన మంత్రి

యునైటెడ్ కింగ్‌ డమ్‌ లోని గ్లాస్గో లో జరిగే సి.ఓ.పి-26 సదస్సు నేపథ్యంలో, నేపాల్ ప్రధానమంత్రి గౌరవనీయులు శ్రీ షేర్ బహదూర్ దేవుబాను, ప్రధాన మంత్రి శ్రీ నరేంద్ర మోదీ, 2021 నవంబర్ 2వ తేదీన కలిశారు. కోవిడ్-19 మహమ్మారికి వ్యతిరేకంగా కొనసాగుతున్న ప్రయత్నాలతో సహా ద్వైపాక్షిక సహకారాన్ని మరింత బలోపేతం చేసుకునే మార్గాలపై ఇరువురు నాయకులు చర్చించారు. మహమ్మారి సమయంలో, ముఖ్యంగా భారతదేశం నుండి నేపాల్‌ కు టీకాలు, మందులు, వైద్య పరికరాల సరఫరాతో పాటు, సరిహద్దుల గుండా సరుకుల స్వేచ్ఛా రవాణాను నిర్ధారించడం ద్వారా, భారత, నేపాల్ దేశాల మధ్య అద్భుతమైన సహకారాన్ని ఇరువురు నాయకులు గుర్తించారు. మహమ్మారి అనంతర పునరుద్ధరణ చర్యల్లో కూడా ఇలాగే కలిసి కొనసాగాలని ఇద్దరు నాయకులు అంగీకరించారు. ఈ ఏడాది జులై నెలలో నేపాల్ ప్రధానమంత్రి గా శ్రీ దేవుబా పదవీ బాధ్యతలు స్వీకరించిన అనంతరం వారి మధ్య టెలిఫోన్ సంభాషణ తర్వాత శ్రీ దేవుబా తో, ప్రధానమంత్రి శ్రీ నరేంద్ర మోదీ సమావేశం కావడం ఇదే మొదటిసారి.
సాంప్రదాయక వైద్య వ్యవస్థల రంగంలో సహకారం కోసం మయన్మార్ తో ఎమ్ ఒ యు కు మంత్రిమండలి ఆమోదం

సాంప్రదాయక వైద్య వ్యవస్థల రంగంలో సహకారం కోసం మయన్మార్ తో అవగాహనపూర్వక ఒప్పంద పత్రం (ఎమ్ ఒ యు)పై సంతకాలకు మంత్రిమండలి ఆమోదం తెలిపింది. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. మయన్మార్ లో ఎవైయుఎస్ హెచ్ (ఆయుష్)/ సాంప్రదాయక వైద్య వ్యవస్థల ఉన్నతి కోసం రెండు దేశాల మధ్య సహకారానికి ఒక వ్యవస్థాగత స్వరూపాన్ని ఈ ఎమ్ ఒ యు సమకూర్చుతుంది. ఈ ఎమ్ ఒ యు ఆయుష్ తరహా వైద్యం, సంరక్షణ, ఉత్పత్తి, ప్రమాణీకరణం ప్రక్రియలకు ఉన్న ప్రాముఖ్యాన్ని పెంచగలుగుతుంది.
నూత‌న ఎన్ఐటి ల‌కు శాశ్వ‌త కేంపస్ ఏర్పాటు చేయ‌డం కోసం స‌వ‌రించినటువంటి వ్య‌య అంచ‌నాల కు ఆమోదం తెలిపిన మంత్రిమండ‌లి

నూత‌న నేశ‌న‌ల్‌ ఇన్స్ టిట్యూట్స్ ఆఫ్ టెక్నాల‌జీ (ఎన్ఐటి స్)కు 2021-2022 వ‌ర‌కు మొత్తం 4371.90 కోట్ల రూపాయ‌ల వ్య‌యం తో శాశ్వ‌త కేంపస్ ల ను ఏర్పాటు చేయ‌డం కోసం స‌వ‌రించిన వ్య‌య అంచ‌నాల కు (ఆర్‌సిఇ) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఈ ఎన్ఐటి ల‌ను 2009వ సంవ‌త్స‌రం లో స్థాపించ‌డమైంది. ఇవి వాటికి ఉద్దేశించిన తాత్కాలిక కేంపస్ ల లో చాలా పరిమితమైనటువంటి జాగా లో పరిమిత మౌలిక స‌దుపాయాల తో 2010-2011 విద్యా సంవ‌త్స‌రం నుండి ప‌ని చేయ‌డం మొదలుపెట్టాయి. నిర్మాణానికి కావలసినటువంటి భూమి ని తుది నిర్ణయం చేయడం లో జాప్యం కావడం తో పాటు నిర్మాణ ప‌నుల కు ఆమోదం తెలిపిన‌ వ్య‌యం వాస్త‌విక ఆవశ్యకతల క‌న్నా బాగా త‌క్కువ గా ఉన్నాయన్న కారణాల రీత్యా శాశ్వ‌త కేంపస్ లో ప‌థ‌కాల‌ ను అనుకున్న విధం గా పూర్తి చేయ‌డం జ‌రుగ‌లేదు. ఆమోదం లభించినటువంటి స‌వ‌రించిన వ్య‌య అంచ‌నాల తో, ఈ ఎన్ఐటి లు 2022వ సంవ‌త్స‌రం మార్చి నెల 31వ తేదీ క‌ల్లా వాటి వాటి శాశ్వ‌త కేంపస్ ల లో నుండే పూర్తి స్థాయి లో విధుల‌ ను నిర్వ‌హించ గ‌లుగుతాయి. ఈ కేంపస్ ల లో సంపూర్ణ విద్యార్థుల సామ‌ర్ధ్యం 6320గా ఉంటుంది. ఎన్ఐటి లు జాతీయ ప్రాముఖ్యం ఉన్న సంస్థ‌ లు. ఇవి ఇంజినీరింగ్ మ‌రియు సాంకేతిక విజ్ఞాన రంగం లో ఉత్త‌మ‌మైన బోధ‌న సంస్థ‌లు గా పేరు తెచ్చుకొన్నాయి. అధిక నాణ్య‌త తో కూడిన సాంకేతిక విద్య ను అందించ‌డం ద్వారా ఇవి త‌మ‌కంటూ ఒక విశేషమైన ఉనికి ని సంపాదించుకొన్నాయి. ఈ సంస్థ‌ లు ఉన్నత నాణ్య‌త తో కూడిన సాంకేతిక మాన‌వ వ‌న‌రుల ను అందించ‌గ‌లిగే సామ‌ర్ధ్యం క‌లిగి ఉన్నాయి. వీటి వ‌ల్ల దేశ‌వ్యాప్తం గా న‌వ పారిశ్రామిక‌త్వాని కి ద‌న్ను ల‌భించ‌డ‌మే కాకుండా ఉద్యోగ అవ‌కాశాల క‌ల్ప‌న కు ప్రోత్సాహం కూడా ల‌భిస్తుంది.
ఆగస్టు 25వ తేదీ న ‘స్మార్ట్ ఇండియా హాకథన్ 2022’ తాలూకు గ్రాండ్ ఫినాలే ను ఉద్దేశించిప్రసంగించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ ఆగస్టు 25 వ తేదీ నాడు రాత్రి 8 గంటల కు ‘స్మార్ట్ ఇండియా హాకథన్ 2022’ యొక్క గ్రాండ్ ఫినాలే ను ఉద్దేశించి వీడియో కాన్ఫరెన్సింగ్ మాధ్యమం ద్వారా ప్రసంగించనున్నారు. దేశం లో ప్రత్యేకించి యువతీ యువకుల లో నూతన ఆవిష్కరణల కు సంబంధించినటువంటి స్ఫూరిని పెంపొందించేందుకు ప్రధాన మంత్రి నిరంతరం ప్రయాస లు చేస్తూ వస్తున్నారు. ఇదే దార్శనికత ను అనుసరిస్తూ, స్మార్ట్ ఇండియా హాకథన్ (ఎస్ఐహెచ్) ను 2017 వ సంవత్సరం లో మొదలు పెట్టడమైంది. ఎస్ఐహెచ్ అనేది సమాజం యొక్క, సంస్థల యొక్క మరియు ప్రభుత్వం యొక్క అనేక చిక్కు సమస్యల ను పరిష్కరించడాని కి విద్యార్థుల కు ఒక వేదిక ను సమకూర్చేటటువంటి ఒక దేశవ్యాప్త కార్యక్రమం గా ఉన్నది. ఇది విద్యార్థుల లో ఉత్పత్తి పరమైన నూతన ఆవిష్కరణ, సమస్య ను పరిష్కరించడం లతో పాటు గా అంతవరకు అవలంబిస్తున్న ఆలోచన విధానాని కి భిన్నం గా సరికొత్త ఆలోచన లను చేసే సంప్రదాయాన్ని నెలకొల్పాలని ధ్యేయం గా పెట్టుకొంది. ఎస్ఐహెచ్ లో నమోదు లు చేసుకొంటున్న బృందాల సంఖ్య తొలి సంచిక లో సుమారు 7500 గా ఉన్నది కాస్తా తాజా అయిదో సంచిక కు వచ్చే సరికి నాలుగింతల వృద్ధి తో ఇంచుమించు 29,600 కు చేరుకోవడాన్నిబట్టి ఈ కార్యక్రమాని కి పెరుగుతున్న లోకప్రియత్వాన్ని గమనించవచ్చును. ఈ సంవత్సరం లో 15,000 మంది కి పైగా విద్యార్థులు మరియు మార్గదర్శకులు ఎస్ఐహెచ్ 2022 గ్రాండ్ ఫినాలే లో భాగం పంచుకోవడం కోసం 75 నోడల్ కేంద్రాల కు చేరుకొంటున్నారు. 2900 కు పైగా పాఠశాల లు మరియు 2200 ఉన్నత విద్య సంస్థల కు చెందిన విద్యార్థులు ఫినాలే లో పాల్గొని, 53 వివిధ కేంద్ర మంత్రిత్వ శాఖల నుంచి అందే 476 సమస్యల కు (వీటి లో ఆలయాల కు చెందిన శిలా శాసనాల కు సంబంధించిన ఆప్టికల్ కేరిక్టర్ రెకగ్ నిశన్ (ఒసిఆర్) దేవనాగరి లిపి లోని అనువాదాలు, త్వరగా పాడయిపోయే ఆహార పదార్థాల కోసం ఉద్దేశించినటువంటి కోల్డ్ సప్లయ్ చైన్ లో ఇంటర్ నెట్ ఆఫ్ థింగ్స్ (ఐఒటి) ఆధారిత రిస్క్ మానిటరింగ్ సిస్టమ్, విపత్తు విరుచుకుపడ్డ వంటి ప్రాంతాల లో భూమి, మౌలిక సదుపాయాలు మరియు రహదారుల స్థితుల పై అధిక స్పష్టత తో కూడినటువంటి 3డి నమూనా మొదలైనవి సహా ఉంటాయి) పరిష్కారాల ను కనుగొనేందుకు కృషి చేయనున్నారు. ఈ సంవత్సరం లో, పాఠశాల విద్యార్థుల మనస్తత్వాన్ని అభివృద్ధి పరచడం తో పాటు నూతన ఆవిష్కరణల సంస్కృతి ని తీర్చిదిద్దడం కోసమని పాఠశాల విద్యార్థుల కు ఒక ప్రయోగాత్మక కార్యక్రమమా అన్నట్లు గా ‘స్మార్ట్ ఇండియా హాకథన్-జూనియర్’ ను కూడా ప్రవేశపెట్టడం జరిగింది.
ప్ర‌ధాన మంత్రి శ్రీ న‌రేంద్ర మోదీ, ఫ్రాన్స్ అధ్యక్షుడు శ్రీ ఇమేనుయెల్ మేక్రాన్ ల మధ్య టెలిఫోన్ ద్వారా జరిగిన సంభాషణ

ప్ర‌ధాన మంత్రి శ్రీ న‌రేంద్ర మోదీ ఫ్రాన్స్ అధ్యక్షుడు శ్రీ ఇమేనుయెల్ మేక్రాన్ తో ఈ రోజు (26 మే, 2021) న టెలిఫోన్ ద్వారా మాట్లాడారు. కోవిడ్ కు వ్యతిరేకం గా భారతదేశం చేపడుతున్న కార్యాచరణ విషయం లో ఫ్రాన్స్ అందించిన సహాయానికి గాను అధ్యక్షుడు శ్రీ మేక్రాన్ కు ప్ర‌ధాన మంత్రి శ్రీ న‌రేంద్ర మోదీ ధన్యవాదాలు తెలిపారు. పరస్పర హితం ముడిపడ్డ ద్వైపాక్షిక, ప్రాంతీయ, ప్రపంచ అంశాల ను గురించి కూడా ఇద్దరు నేత లు మాట్లాడుకొన్నారు. ఇటీవల ముగిసిన భారతదేశం- యూరోపియన్ యూనియన్ నాయకత్వ సమావేశం తాలూకు సకారాత్మక ఫలితాల పై వారు సంతోషాన్ని వ్యక్తం చేశారు. భారతదేశం- ఇయు కనెక్టివిటి పార్ట్ నర్ శిప్ తో పాటు, సంతులితమైనటువంటి, సమగ్రమైనటువంటి స్వేచ్ఛాయుత వ్యాపారం, పెట్టుబడి కి సంబంధించిన ఒప్పందాల పైన కూడా సంభాషణల ను పున:ప్రారంభ ప్రకటనల ను స్వాగతించదగ్గ చర్యలు గా ఇరువురు నేత లు పేర్కొంటూ, ఈ విషయం లో వారి అంగీకారాన్ని వ్యక్తపరిచారు. భారతదేశం- ఫ్రాన్స్ వ్యూహాత్మక భాగస్వామ్యం గడచిన కొన్ని సంవత్సరాల లో గాఢతరం గా, శక్తిశాలి గా రూపుదాల్చిందనే అంశం పై ఇద్దరు నేత లు సంతోషాన్ని వ్యక్తం చేశారు. కోవిడ్- అనంతర యుగం లో రెండు దేశాలూ కలసి పనిచేయడాన్ని కొనసాగిస్తూ ఉండాలి అంటూ వారు సమ్మతి ని వ్యక్తం చేశారు. పరిస్థితులు మెరుగుపడిన తరువాత వీలైనంత త్వరగా భారతదేశాన్ని సందర్శించడం కోసం విచ్చేయవలసింది గా ప్ర‌ధాన మంత్రి శ్రీ న‌రేంద్ర మోదీ అధ్యక్షుడు శ్రీ మేక్రాన్ కు మరొక్క సారి ఆహ్వానం పలికారు.
ఇంధ‌నంపై భార‌త్‌, బెల్జియం ఒప్పందానికి ఆమోదముద్ర‌

ఇంధ‌న రంగంలో స‌హ‌కారానికి ఉద్దేశించి భార‌త్‌, బెల్జియంల మ‌ధ్య కుదిరిన ఒప్పందం (ఎంఓయూ)కు ప్ర‌ధాన‌మంత్రి న‌రేంద్ర‌మోదీ సార‌థ్యంలో స‌మావేశ‌మైన కేంద్ర కేబినెట్ ఆమోద‌ముద్ర వేసింది. ఇంధ‌నం కోసం భార‌త్, బెల్జియం మధ్య స‌మాఖ్య‌, ప్రాంతీయ‌స్థాయిలో ఇప్ప‌టికే ఒప్పందం కుదిరింది. ఇరు దేశాల మ‌ధ్య ఇంధ‌న‌రంగంలో వ్య‌వ‌స్థీకృత‌మైన స‌హ‌కార బంధం ఏర్ప‌డ‌టం ఈ ఒప్పందం ముఖ్యోద్దేశం. నూత‌న‌, సంప్ర‌దాయేత‌ర ఇంధ‌నాంశాల్లో ఇరువురికీ స‌మ‌స్థితిలో, ప్ర‌యోజ‌నం క‌లిగేలా సాంకేతిక ద్వైపాక్షిక స‌హ‌కారాన్ని ప్రోత్స‌హించ‌టం ఇందులో భాగం. ప‌వ‌న ఇంధ‌నం, బ‌యోమాస్‌, సౌర ఇంధ‌నం, స్మార్ట్ గ్రిడ్లు, జియోథ‌ర్మ‌ల్ ఇంధ‌నం, స‌ముద్ర ఇంధ‌నం, త‌దిత‌ర ప‌ర‌స్ప‌రామోద‌మైన‌ అంశాల్లో కొత్త‌, సంప్ర‌దాయేత‌ర ఇంధ‌న సాంకేతిక‌ను అభివృద్ధి చేయ‌టంపై ఎక్కువ దృష్టిసారిస్తారు. రెండు దేశాల మ‌ధ్య ద్వైపాక్షిక సంబంధాల‌ను మ‌రింత ప‌టిష్ఠం చేయ‌టంలో కూడా ఈ ఒప్పందం ఉప‌యోగ‌ప‌డుతుంది.
వారణాసి కార్పొరేటర్లతో ప్రధాన మంత్రి శ్రీ నరేంద్ర మోదీ సంభాషణ

ప్రధాన మంత్రి శ్రీ నరేంద్ర మోదీ ఈ రోజు న్యూ ఢిల్లీ లోని తన నివాసంలో వారణాసి నుండి వచ్చిన కార్పొరేటర్లను సత్కరించారు. నగరాన్ని పర్యటకులకు ఆకర్షణీయంగా తీర్చిదిద్దడంలో సహకరించవలసిందిగా కార్పొరేటర్లకు ప్రధాన మంత్రి సూచించారు. వారందరు తమ తమ వార్డులలో పరిశుభ్రతకు పెద్ద పీట వేయాలి అంటూ ఆయన వారిలో స్ఫూర్తిని నింపారు. వారణాసి పార్లమెంటరీ నియోజకవర్గం నుండి వచ్చిన గ్రామ ప్రధాన్ లు మరియు కార్పొరేటర్లతో ప్రధాన మంత్రి గత అయిదు రోజులుగా జరుపుతూ వస్తున్న మాటామంతీ కార్యక్రమంలో ఈ కార్యక్రమం చివరిది.
భారతదేశం, ద‌క్షిణాఫ్రికా లు సంయుక్తం గా త‌పాలా బిళ్ల‌ లను జారీ చేసే అంశాన్ని మంత్రివర్గం దృష్టి కి తీసుకురావడమైంది

మ‌హాత్మా గాంధీ కి సంబంధించి పీట‌ర్‌మారిట్జ్‌బ‌ర్గ్ స్టేశన్ ఘ‌ట‌న జ‌రిగి 125వ సంవ‌త్స‌రం మరియు నెల్స‌న్‌ మండేలా శ‌త జ‌యంతి ల సంద‌ర్భం గా సంయుక్తం గా భారతదేశం, ద‌క్షిణాఫ్రికా ల ద్వారా త‌పాలా బిళ్ల‌లను విడుద‌ల చేసే అంశాన్ని ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివర్గ సమావేశం దృష్టి కి తీసుకురావడమైంది. త‌పాలా బిళ్ల‌ ల సంయుక్త జారీ కి సంబంధించిన అవ‌గాహ‌నపూర్వక ఒప్పంద పత్రం (ఎంఒయు)పైన 2018 జూలై 24వ తేదీన సంతకాలయ్యాయి. మ‌హాత్మా గాంధీ పీట‌ర్ మారిట్జ్‌బ‌ర్గ్ స్టేశన్ ఘ‌ట‌న‌ కు 125 సంవ‌త్స‌రాల ఇతివృత్తం తో పాటు నెల్స‌న్‌ మండేలా శ‌త‌ జ‌యంతి ఉత్స‌వాల సంద‌ర్భం గా త‌పాలా బిళ్ల‌ ల‌ను సంయుక్తం గా విడుద‌ల చేయ‌డానికి భారతదేశం, ద‌క్షిణాఫ్రికా లు పరస్పరం అంగీకారాన్ని వ్యక్తం చేశాయి. సంయుక్త త‌పాలా బిళ్ల‌ లు 2018 జూలై 26 వ తేదీ నాడు విడుద‌ల అయ్యాయి. స్మార‌క త‌పాలా బిళ్ల‌ లు భార‌త‌దేశానికి సంబంధించి మ‌హాత్మా గాంధీ, ద‌క్షిణాఫ్రికా కు సంబంధించి నెల్స‌న్‌ మండేలా ల యొక్క బొమ్మ లతోను పైన ప్రస్తావించిన ఇతివృత్తాల తోను వెలువడ్డాయి.
ఇజ్రాయెల్ ఉప ప్రధాన మంత్రి మరియు రక్షణ మంత్రి గౌరవనీయులు లెఫ్టినెంట్ జనరల్ (రెస్) బెంజమిన్ గాంట్జ్ తో సమావేశమైన – ప్రధానమంత్రి

భారతదేశంలో అధికార పర్యటనలో ఉన్న ఇజ్రాయెల్ ఉప ప్రధాన మంత్రి మరియు రక్షణ మంత్రి గౌరవనీయులు లెఫ్టినెంట్ జనరల్ (రెస్) బెంజమిన్ గాంట్జ్ ఈరోజు ప్రధానమంత్రి శ్రీ నరేంద్ర మోదీని కలిశారు. గత కొన్ని సంవత్సరాలుగా భారత, ఇజ్రాయెల్ దేశాల మధ్య రక్షణ రంగంలో సహకారం వేగంగా వృద్ధి చెందడాన్ని ఇరువురు నేతలు సమీక్షించారు. భారతదేశంలో అభివృద్ధి మరియు సహ-ఉత్పత్తి అవకాశాల నుంచి ప్రయోజనం పొందాలని ప్రధానమంత్రి ఇజ్రాయెల్ రక్షణ రంగ సంస్థలను ప్రోత్సహించారు.
ఐసిసి యు19 వరల్డ్ కప్ నుగెలుచుకొన్నందుకు భారతదేశ క్రికెట్ జట్టు కు అభినందన లు తెలిపిన ప్రధాన మంత్రి

ఐసిసి యు19 వరల్డ్ కప్ ను గెలుచుకొన్నందుకు భారతదేశ క్రికెట్ జట్టు కు ప్ర‌ధాన మంత్రి శ్రీ న‌రేంద్ర మోదీ అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘మన యువ క్రికెటర్ లను చూస్తే అమిత గర్వం గా అనిపిస్తోంది. ఐసిసి యు19 వరల్డ్ కప్ ను గెలుచుకొన్నందుకు భారతదేశం క్రికెట్ జట్టు కు ఇవే అభినందన లు. ఆట ల పోటీ అంతటా వారు గొప్ప నైతిక ధైర్యాన్ని కనబరచారు. అత్యున్నత స్థాయి లో వారి అద్భుత ప్రదర్శన భారతదేశ క్రికెట్ సమర్ధమైనటువంటి ఆటగాళ్ల చేతి లో భద్రం గా ఉందని చాటిచెబుతోంది.’’ అని పేర్కొన్నారు.
ఆరోగ్య రంగం లో భారతదేశాని కి మరియు యుఎస్ఎ కు మధ్య సంతకాలు జరిగిన అవగాహనపూర్వక ఒప్పందాని కి ఆమోదం తెలిపిన మంత్రిమండలి

హెచ్ఐవి, క్షయ వ్యాధి (టిబి), కోవిడ్-19, ఇంకా ఇతరత్రా తటాలున బయటపడుతున్న సాంక్రామిక వ్యాధులు మరియు ఉపేక్ష కు గురైన వ్యాధుల కు చికిత్స ను అందించడాని కి మరియు వాటి వ్యాప్తి ని నివారించడాని కి ఇప్పటికే అందుబాటులో ఉన్నటువంటి సాంకేతిక పరిజ్ఞానాన్ని మెరుగు పరచడం తో పాటు గా సరికొత్త బయోమెడికల్ టూల్స్ ను అభివృద్ధి పరచే దిశ లో తోడ్పాటు ను అందించడాని కి భారత గణతంత్ర ప్రభుత్వ బయోటెక్నాలజీ విభాగాని (డిబిటి) కి, ఇండియన్ కౌన్సిల్ ఆఫ్ మెడికల్ రిసర్చ్ (ఐసిఎమ్ఆర్) కు మరియు యుఎస్ఎ కు చెందిన ఇంటర్ నేశనల్ ఎయిడ్స్ వేక్సీన్ ఇనిశియేటివ్ (ఐఎవిఐ) కి మధ్య సంతకాలు జరిగిన ఒక అవగాహన పూర్వక ఒప్పంద పత్రాని కి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రిమండలి ఆమోదం తెలిపింది. ఈ ఎమ్ఒయు పరస్పరం హితం ముడిపడినటువంటి రంగాల లో అంతర్జాతీయ విజ్ఞాన శాస్త్రపరమైన సహకారానికి మరియు సాంకేతిక పరమైన సహకారాని కి సంబంధించిన ఫ్రేమ్ వర్క్ పరిధి లో భారతదేశాని కి, యుఎస్ఎ కు మధ్య గల సంబంధాల ను మరింత గా బలపరచనుంది.